A BIZOTTSÁG 339/2006/EK RENDELETE
(2006. február 24.)
a 999/2001/EK európai parlamenti és tanácsi rendelet XI. mellékletének az élő szarvasmarhafélék és a szarvasmarha-, juh- és kecskefélékből származó termékek behozatali szabályai tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 23. cikke első bekezdésére,
mivel:
(1)
A szarvasmarhafélék szivacsos agyvelőbántalmainak (BSE) Brazíliában, Chilében, Salvadorban, Nicaraguában, Botswanában, Namíbiában és Szváziföldön való előfordulásának földrajzi kockázatáról szóló, 2001-es évi véleményében a Tudományos Operatív Bizottság (az SSC) arra a következtetésre jutott, hogy a BSE előfordulása az ezekben az országokban született szarvasmarhákban nagyon valószínűtlen. Következésképpen ezeket felvették azon országok jegyzékébe, amelyek mentesültek az élő szarvasmarhafélékre és a szarvasmarha-, juh- és kecskefélékből származó termékekre vonatkozó, TSE-vel kapcsolatos egyes kereskedelmi feltételek alól.
(2)
A 2005 februárjában és 2005 augusztusában elfogadott, az egyes harmadik országoknak a BSE földrajzi kockázatára vonatkozó frissített véleményében az Európai Élelmiszer-biztonsági Hatóság arra a következtetésre jutott, hogy a BSE előfordulása a Brazíliában, Chilében, Salvadorban, Nicaraguában, Botswanában, Namíbiában és Szváziföldön született szarvasmarhákban nagyon valószínű. Ezért ezeket az országokat többé nem lehet mentesíteni az élő szarvasmarhafélékre és a szarvasmarha, juh- és kecskeféléktől származó termékekre vonatkozó, TSE-vel kapcsolatos kereskedelmi feltételek alól.
(3)
A 999/2001/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 999/2001/EK rendelet XI. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. február 24-én.